อยากสอบถามว่าถ้าพ่อของเราเป็นคนอังกฤษ แต่เรามีสีตาเป็นสีน้ำตาลเข้ม เพราะทั้งแม่และพ่อของเรามีสีตาเป็นสีน้ำตาลเข้มเหมือนกัน ในกรณีที่สงสัยคือ ถ้าเรามีลูก เรามีสีตาสีน้ำตาลเข้ม แต่แฟนมีสีตาฟ้า เพราะเป็นคนอังกฤษ ลูกจะมีสิทธิ์ออกมามีสีตาเป็นสีน้ำตาลไหมคะ สีฟ้า หรือ สีน้ำตาลมี % สูงมากกว่าหรอคะ? ถ้าชี้แจงแบบชัดเจนคือ เรา ลูกครึ่ง ไทย/อังกฤษ แม่ตาสีน้ำตาลเข้ม พ่อคนอังกฤษตาสีน้ำตาลเข้ม ทางฝ่ายแฟน เราไม่รู้ทางพ่อแม่เขาค่ะ แต่แฟนเราตาสีฟ้าชัดเจนค่ะ เห็นได้ชัดเลยค่ะว่าสีฟ้าสวยมากค่ะ ลูกเราก็จะออกมาเป็น ไทย/อังกฤษ/อังกฤษค่ะ อยากได้คำตอบค่ะว่าลูกจะได้ตาสีน้ำตาลกี่ %
สวัสดีค่ะ สีตาตามหลักวิทยาศาสตร์นั้น ใช้หลักการยีนเด่นและยีนด้อยคล้ายกับสีผม กล่าวคือ ถ้าเป็นสีเข้มกว่ามักจะเป็นยีนเด่น ที่จะมีโอกาสกลบยีนด้อยได้ เช่นหากคนที่สีตาเข้มแต่งงานกับคนที่มีสีตาอ่อน โอกาสที่บุตรจะออกมาเป็นสีตาเข้มก็มีมากกว่าถ้าพ่อแม่มีตาสีน้ำตาลทั้งคู่ (กรณีเป็นฝรั่งผิวขาว) โอกาสที่สีตาของลูกจะเป็นสีน้ำตาลมากถึง 75% และมีโอกาสเป็นสีเขียวและสีฟ้าได้รองลงมา ถ้าพ่อแม่มีตาสีฟ้ากับน้ำตาล (กรณีเป็นฝรั่งผิวขาวทั้งคู่) โอกาสที่สีตาของลูกจะเป็น สีน้ำตาล 50% สีเขียว 0% สีฟ้า 50%แต่อย่างไรก็ตามกรณีนี้ การมีสีตาเป็นสีน้ำตาลเข้มในคนเอเชียซึ่งจัดเป็นยีนเด่น มีโอกาสกลบยีนด้อยได้สูงมาก โอกาสที่บุตรจะมีตาสีฟ้าแบบบิดาเลยนั้น โอกาสค่อนข้างน้อยค่ะ อาจจะบอกเป็นเปอร์เซ็นต์ไม่ได้แน่ชัด เพราะสีมีความหลากหลาย มีหลายโทนสี ไม่สามารถบอกได้ชัดเจนเหมือนการเป็นหรือไม่เป็นโรค